पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर राजेन्द्र किशन ने वीकेंड कर्फ्यू को पूर्ण सफल बनाने के लिए आमजन से घर पर ही रहने का आह्वान किया है। उन्होंने बताया कि कोरोना संक्रमण लगातार बढ़ रहा है। इससे बचने के लिए घर पर रहे, सतर्क रहे। अति आवश्यक सेवाओं या मेडिकल इमरजेंसी को छोड़कर अन्य काम, शादी की दावत में जाना स्वयं और परिवार की जान खतरे में डालने के समान है।कलेक्टर ने बताया कि शुक्रवार शाम 6 बजे से सोमवार सुबह 5 बजे तक वीकेंड कर्फ्यू रहेगा।
इस अवधि में अति आवश्यक सेवाएं, अस्पताल आने-जाने, बैंकिंग सेवाएं, टीकाकरण, औद्योगिक गतिविधियां, निर्माण संबंधी गतिविधियां, रेलवे स्टेशन, बस स्टैंड से आने-जाने की अनुमत गतिविधियों के अलावा अन्य आवागमन बंद रहेगा। कुछ अनुमत दुकानों को छोड़कर शनिवार और रविवार को बाजार पूर्ण बंद रहेंगे। कलेक्टर ने बताया कि संक्रमण से बचाव के लिए मास्क लगाने, सोशल डिस्टेंसिंग की पालना आवश्यक है, वहीं 45 साल से अधिक आयु के प्रत्येक व्यक्ति को वैक्सीन की दोनों डोज लगा लेने चाहिए।
वैक्सीन के दोनों डोज लगवाने के बाद एक ओर संक्रमण का खतरा बेहद कम हो जाता है, दूसरी ओर दुर्भाग्य से पॉजिटिव भी आ जाए तो जान जाने की संभावना शून्य के लगभग है।कलेक्टर ने बताया कि इन दिशा-निर्देशों का उल्लंघन करने पर आईपीसी की धारा 188, आपदा प्रबंधन अधिनियम, 2005 की धारा 51 से 60 एवं राजस्थान महामारी अधिनियम, 2020 के प्रावधानों के अन्तर्गत कार्रवाई सुनिश्चित की जाएगी।लोगो को दी अनावश्यक नहीं घूमने की हिदायतबौंली | एसडीएम बद्रीनारायण मीना ने शनिवार को मुख्य बाजार में लगभग आधा दर्जन दुकानदारों के चालान काटे साथ ही लोगों को फटकार लगाकर घरों में रहने की हिदायत दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn